wickkiey/tamil-wikipedia-markdown huggingface dataset:
# மர எலி



**மர எலி** *(woodrat)* அல்லது**வணிக எலி** *அடைப்பெலி(pack rat)* என்பது வட மெரிக்கா, நடுவண் அமெரிகாவைத் தாயகமாகக் கொண்ட ***நியோட்டோமா*** கொறிணிப் பேரினத்தின் இனங்களில் ஒருவகையாகும். இந்தவகை அழகான எலிகள் அடர் காடுகளில் வசிக்கும். உடல் சாம்பல் கலந்த வெள்ளை நிறத்திலும், அடி வயிறு பால் போலத் தெளிவான வெண்மை நிறத்திலும் காணப்படும். உடலை விடச் சுமார் இரண்டு மடங்கு நீளமான வாலைக் கொண்டு இதனை அடையாளப்படுத்தலாம். ஏற்காடு மலைப் பாதையில் ஊர்திகளில் அடிப்பட்டு இறக்கும் எண்ணற்ற அணில்கள் போலவே, இந்த வெள்ளை மர எலிகளும் காட்டுச் சாலைகளில் அடிபட்டு இறக்கின்றன..
# பெரிய திருக்கோணம்



**பெரிய திருக்கோணம்** (Periyathirukkonam) கிராமம், அரியலூர் வட்டம், அரியலூர் மாவட்டம், தமிழ்நாட்டில் உள்ளது.இங்கு 2020 முதல் இரா.இரவிக்குமார் ஊராட்சி மன்ற தலைவராக இருக்கிறார்.  

## மக்கள் தொகை
இதன் மொத்த மக்கள் தொகை 2,487 ஆகும். அதில் ஆண்கள் 1,226 பெண்கள் 1,261 ஆகும். கல்வியறிவு 58.71 சதவீதம் ஆகும்.
# தட்டு

**தட்டு** (*Plate*) என்பது பரந்த, குழிவுடன் காணப்படும். ஆனால் உணவு உண்ணும் தட்டுகள் பெரும்பாலும் தட்டையாக காணப்படும். தட்டுகள் விழாக்களிலும், அலங்கார நோக்கங்களுக்காகவும் பயன்படுத்தப்படுகிறது. பெரும்பாலான தட்டுகள் வட்ட வடிவத்திலும், வேறு பல வடிவங்களிலும் உள்ளன. நீர் எதிர்ப்பு தன்மையுடைய தட்டுகளும் உருவாக்கப்படுகின்றன. பொதுவாக தட்டுகள் வட்டமாகவும் அதன் ஓரப்பகுதியான விளிம்புகள் சற்று எழும்பியும் இருக்கும். தட்டுகள் ஒவ்வொன்றும் வளைவாகவோ, அல்லது அகன்ற வாயுடனோ அல்லது எழும்பிய பகுதியுடனோ இருக்கும். விளிம்பில்லாத தட்டுகள், குறிப்பாக வட்டமான வடிவத்தை வைத்திருந்தால் கிண்ணங்கள் என கருதலாம். தட்டுகள் உணவு பாத்திரங்களாகவும், மேசை பாத்திரங்களாகவும் உள்ளன. மரம் ,மட்பாண்டம் அல்லது உலோகத்தால் ஆன தட்டுகள் பழம்பண்பாட்டில் இருந்தது.  

, யுவான் பேரரசு, 1271-1368]]  

## வடிவம்

*தட்டு அமையும் விதம் பின்வருமாறு:*  

1. உணவு வைக்கும் பகுதி- தட்டின் கீழ் பகுதி.
1. அகன்ற வாய் பகுதி, தட்டின் மேற்புறமான வெளிப்புற பகுதி (சில நேரங்களில் தவறாக விளிம்பு என அழைக்கப்படுகிறது.) அதன் அகலம் அதன் விகிதத்தை பொறுத்து பெரிதும் மாறுபடும். இது வழக்கமாக சற்று மேல்நோக்கி, சாய்வாக அல்லது இணையாக காணப்படுகிறது. அனைத்து தட்டு்களும் விளிம்புடன் இருப்பதில்லை.
1. விளிம்பு, தட்டின் வெளிப்புறப்பகுதி. விளிம்புப் பகுதி அலங்காரப்படுத்தப்பட்டு மின்னும் விதமாக இருக்கும்.
1. தட்டின் அடித்தளப்பகுதி.

வழக்கமான அகன்ற, தட்டையான வாய் பகுதி எழுப்பப்பட்ட தட்டுகள், பழைய ஐரோப்பியர்களின் உலோகத் தட்டு வடிவங்களிலிருந்து பெறப்பட்டது. சீனர்களின் பீங்கான் தட்டுகள் குறுகிய வாய் பகுதியுடனும், விளிம்புகள் வளைந்தும் இருக்கும். இவ்வகை தட்டுகளில் உலர்ந்த வகை உணவுகள் மட்டுமே பரிமாறப்பட்டன. குறிப்பாக மரத்தட்டுகளும் அவ்வாறே அமைந்தன.  

## செய்பொருட்கள்

பெரும்பாலான தட்டுகள் எஃகு, சீனா பீங்கான், பளபளப்பான மட்பாண்டம், களிமண் பொருட்களால் செய்யப்பட்டவை. அதேபோல் மற்ற பாரம்பரிய பொருட்கள் செய்ய, கண்ணாடி, மரம் அல்லது உலோகம் எப்போதாவது கல் போன்றவை பயன்படுத்தப்படும்.பலவகையான நெகிழி பிற நவீன பொருட்கள் இருந்தாலும் பீங்கான் தட்டுகள் போன்ற சிறப்புப் பயன்கள் தவிர மண்பாண்டங்கள் பிற பாரம்பரிய பொருட்கள் மிகவும் பொதுவானவை. தவிர, இவை குழந்தைகளுக்கான பயன்பாட்டில் சிறப்பு வகிக்கிறது. உயர்வகைப் பீங்கான், எஃகு சீனா வகைத் தட்டுகளை இப்பொழுது உலகின் அனைத்து வகையான மக்களும் பெற முடிகிறது. மிகவும் நீடித்த மலிவான உலோகத் தட்டுகள், வளரும் உலகில் பொதுவானவை.  
பெரும்பாலும் நெகிழி, காகிதக்கூழ் அல்லது ஒரு கலவையில்,நெகிழி பூசப்பட்ட காகிதத்தில் இருந்து தயாரிக்கப்படும். செய்தட்டுகள் 1904 ஆம் ஆண்டில் கண்டுபிடிக்கப்பட்டன. மேலும் இவை ஒரு முறை மட்டுமே பயன்படுத்த வடிவமைக்கப்பட்டுள்ளன. மேலும் மெலமைன் பிசின் அல்லது கோர்லேல் போன்ற மென்மையான கண்ணாடியைப் பயன்படுத்தலாம். சிலர் ஒரு மண்பாண்ட உலோகம் மூலம் வெவ்வேறு நிறங்களுடன் கூடிய தட்டுகளைப் பல கட்டமைப்புகளுடன் உருவாக்குகின்றனர்.  

## அளவும் வகைகளும்
உணவு பரிமாறப்படும் தட்டுகள் பல வகையிலும் வெவ்வேறு அளவிலும் உள்ளன. அவை பின்வருமாறு  

- ஏந்து தட்டு
- திண்பண்டம் வைக்கும் தட்டு
- ரொட்டி வைக்கும் தட்டு
- மதிய உணவு தட்டு
- இரவு உணவு தட்டு
- அலங்காரத் தட்டு
தட்டுகள் பல வடிவங்களில் உள்ளன. ஆனால் தட்டில் உள்ள உணவுப் பொருள் கீழே சிந்தாமல் இருக்க விளிம்புகள் உதவுகின்றன. அவை பெரும்பாலும் வெள்ளை அல்லது சந்தன நிறத்தில் இருக்கும்.
# யங்மிங் மலை

**யங்மிங் மலைகள்** , வரலாற்று ரீதியாக யாங்  மலைகள் (陽 和 山), என கூறப்படுகிறது , இந்த மலைகள் தென்மேற்கு ஹுனான் மாகாணத்தின் யங்ஜோ பகுதியில் உள்ள, டப்பங் மலைத்தொடரில் அமைந்துள்ள ஒரு மலைப் பகுதி ஆகும். சியாவோ ஆற்றின் கிழக்கே இந்த மலைகள் அமைந்திருக்கின்றன. வடகிழக்கு ஷுவான் பாய் மாவட்டத்தில் மலைகளின் முக்கிய பகுதிகள் அமைந்துள்ளன, அதன் கிளைகள் லிங்லிங், குய்யாங் மற்றும் நிங்யுவன் மாவட்டங்களில் நீட்டித்து செல்கின்றன. யாங்மிங் மலைகள் வன்கொட்டாய் பீக் (Wangfotai Peak) உயர்ந்த இடம் ஆகும், இது 1,625 மீட்டர் (5,331 அடி) உயரம் கொண்டது, இது ஷுவான்பாய் மாவட்டத்தில் மிக உயர்ந்த இடமாகும். இது யாங்சிங்ஹான் தேசிய வன பூங்காவின் இருப்பிடமாக உள்ளது  
.  
## மேற்கோள்
# ஜாங்சங் சிகரம்


**ஜொங்சாங் சிகரம்** (Jongsong Peak) என்பது இமயமலையின் ஜனக்காக் பகுதியில் உள்ள ஒரு சிகரம் ஆகும். இந்த சிகரம் 7,462 மீட்டர் (24,482 அடி) உயரமுடன் உலகிலேயே 57 வது உயரமான சிகரமாக உள்ளது. ஆனால், இதன் தெற்கே 20 கி.மீ. (12 மைல்கள்) தொலைவில் உள்ள கஞ்சஞ்சங்கா மலை உலகின் மூன்றாவது பெரிய சிகரமாக உள்ளது. ஜாங்சங் சிகரமானது இந்தியா, நேபாளம், சீனா ஆகிய நாடுகளின் எல்லையின் முத்தரப்பு சந்திப்பில் உள்ளது.}}
# ஆர். கோபிநாதம்பட்டி

**கோபிநாதம்பட்டி** என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம், மொரப்பூர் ஒன்றியத்திற்கு உட்பட்ட ஒரு ஊராட்சி ஆகும். இப்பஞ்சாயத்தில் இராமாபுரம், இராமாபுரம் காலணி, ஜீ. மூக்காணூர்பட்டி ஆகிய கிராமங்களில் மொத்தம் 778 குடும்பங்கள் ஊள்ளன, 2011 மக்கள் தொகை கணக்கின் படி மொத்தம் 2822 மக்கள் வசித்துவருகின்றனர் இவர்களில் ஆண்கள் 1436 மற்றும் பெண்கள் 1386 ஆகும்.  
கலவியறிவு 68.81%, இது மாநில எழுத்தறிவு சதவீதமான 80.09% ஒப்பீடும்போது மிகவும் குறைவானதாகும். இங்கு ஆண்கள் 79.13 % மும் மற்றும் பெண்கள் 57.98 % மும் கல்வியறிவு பெற்றுள்ளனர்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'45.8"N 78°20'24.8"E ஆகும்.  

## மேற்கோள்
# பிடல் காஸ்ட்ரோவின் இறப்பு மற்றும் அரசு இறுதிச் சடங்கு


90 வயதான கியூபா கம்யூனிஸ்ட் கட்சியின் முன்னாள் முதல் செயலாளரும், மன்றத்தின் தலைவருமான பிடல் காஸ்ட்ரோ 25 நவம்பர் 2016 மாலை 22:29 ( CST ) அளவில் இயற்கை எய்தினார். அவரது சகோதரர், மாநில மன்றத்தின் அப்போதைய தலைவரும், முதல் செயலாளருமான ராவுல் காஸ்ட்ரோ, அவரது மரணம் குறித்து அரசு தொலைக்காட்சியில் அறிவித்தார். அவரது சகாப்தத்தின் மிகவும் சர்ச்சைக்குரிய அரசியல் தலைவர்களில் ஒருவரான, காஸ்ட்ரோ தனது வாழ்நாளில் உலகம் முழுவதும் உள்ள மக்களை ஊக்கமும் துயரப்படவும் செய்தார். லண்டன் *தி அப்சர்வர்* "வாழும் போது இருந்ததைப் போலவே மரணத்திலும் பிரிவினைவாதி" என்று நிரூபித்தார், மேலும் இவரது "எதிரிகள் மற்றும் அபிமானிகள்" ஒப்புக்கொண்ட ஒரே விடயம் இவர் உலக விவகாரங்களில் "ஒரு குறிப்பிடத் தகுந்த நபர்" என்று ஒப்புக்கொண்டனர். "ஒரு சிறிய கரிபியன் தீவை உலக அளவில் குறிப்பிடத்தகுந்த சக்தியாக மாற்றியவர்" என்று குறிப்பிட்டது. த டெயிலி டெலிகிராப், உலகம் முழுவதும் இவர் "மக்களின் துணிச்சலான வாகையாளராகவோ , அல்லது ஒரு அதிகார வெறி கொண்ட சர்வாதிகாரியாகவோ கருதப்பட்டார்" என்று குறிப்பிட்டுள்ளது. காஸ்ட்ரோவின் உடல் தகனம் செய்யப்பட்ட பின்னர் எரிசாம்பல் 4 திசம்பர் 2016 அன்று சாண்டியாகோ டி கியூபாவில் அடக்கம் செய்யப்பட்டது, மேலும் பல்லாயிரக்கணக்கான கியூபா மக்கள் இந்த நிகழ்வை நினைவுகூர்ந்தனர்.
# கடல் அப்பம்


**கடல் அப்பம்** (*Clypeaster*) கடலினடி மணலில் புதைந்து வாழ்கின்ற, முட்தோலித் தொகுதியைச் சார்ந்த விலங்காகும். இவை மிகவும் தட்டையான ஓடு போன்ற வட்ட வடிவிலான உடலமைப்பைக் கொண்டவை. சில வகை கடல் அப்பங்களின் உடலில் 2 முதல் பல நீள்வட்டத் துளைகளுண்டு, உடல் முழுதும் சிறிய முள்கள் மூடியுள்ளன. இவை கடல் அட்டைகளின் முள்களைவிட மிகவும் சிறியவை. ஆயினும், எண்ணிக்கையில் மிகுதியாக உள்ளன. பெரும்பாலான கடல் அப்பங்கள் மணலில் புதைந்து வாழ்கின்றன. சிலவகையில் உடலின் பின் பகுதி மணலுக்கு வெளியே நீண்டிருக்கும். இவற்றின் தட்டையான உடல் மணலில் புதைவதற்கு ஏற்றவாறும், ஆழ்கடலின் அழுத்தத்தைத் தாங்குவதற்கு ஏற்றவாறும் உள்ளது. உடலின் மேல் உள்ள முள்கள் ஊர்வதற்கும், மண்ணில் புதைவதற்கும் உதவுகின்றன. தகடு போன்ற உடலின் நடுவே ஒரு பக்கத்தில் வாயும், எதிர்பக்கத்தில் மலத்துளையும் உள்ளன. கடல் அப்பங்களை பிற முட்தோலிகளைப் போல், ஆரச்சமசீர் கொண்டவையல்லவாயினும், இவ்வகுப்பின் சிறப்பு பண்புகளாகிய குழாய்க்கால்களும் நீர்க்குழாய் மண்டலமும் குறிப்பிடத்தக்கவை. கடல் அப்பங்கள் மண்ணில் புதைந்துள்ள கரிமப் பொருள்களை உண்ணுகின்றன. இவை ஒளி விலக்கிகளாகும். இவற்றின் ஆண், பெண் இனங்கள் தனித்தனியே இருந்தாலும் இவற்றுக்கிடையே புறவேற்றுமைகள் இல்லை. இவற்றுள் கலவி இல்லாமையால் கருவுறுதல் நீரில் நடக்கிறது. தானியங்கும் இளம் பருவமும் உருமாற்றமும் உண்டு. மனிதருக்குக் கடல் அப்பங்களால் பயன் குறைவு.
# கொழுமம் கோட்டை மாரியம்மன் கோவில்

**கொழுமம் கோட்டை மாரியம்மன் கோவில்** என்பது திருப்பூர் மாவட்டம் மடத்துக்குளம் வட்டம் கொழுமம் என்ற ஊரில் அமைந்துள்ள மாரியம்மன் கோயிலாகும். கருவறையில் உள்ள மாரியம்மன் லிங்கவடிவில் உள்ளார். இவரை சுயம்பு மாரியம்மன் என அழைக்கின்றனர்.  

## பெயர்க்காரணம்
குமண மன்னன் என்பவர் இப்பகுதியை ஆட்சி செய்து வந்ததாகவும், அம்மன்னின் கோட்டைப் பகுதி இருந்த இடத்தில் இக்கோவில் கட்டியதால் *கோட்டை மாரியம்மன்* என அழைக்கின்றனர்.  

## விழாக்கள்
- சித்திரைப் பெருந்திருவிழா
- ஆடி மாதத்தில் லட்சார்ச்சனை விழா

## நேர்த்திக்கடன்கள்
- அக்னிசட்டி
- அங்கப்பிரதட்சணம்
- பால்குடம்
- முடிக்காணிக்கை
# கத்திரிப்பட்டி


**கத்திரிப்பட்டி** (*Kattiripatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது எம். வேலம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 56 கிலோமீட்டர் தொலைவிலும், அரூரிலிருந்து 35 கிலோமீட்டர் தொலைவிலும் அமைந்துள்ளது. மேலும்  
இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°54'33.4"N 78°36'57.8"Eஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 229 குடும்பங்களும் 908 மக்களும் வசிக்கின்றனர். இதில் 470 ஆண்களும் 438 பெண்களும் அடங்குவர்.  

## மேற்கோள்
# பொம்மை தேற்றம்

கணிதத்தில், **பொம்மை தேற்றம்** (*Toy theorem*) என்பது ஒரு பொதுவான கோட்பாட்டின் எளிதான பதிப்பு ஆகும். உதாரணமாக, ஒரு தேற்றத்தில் சில எளிமையான அனுமானங்களை அறிமுகப்படுத்துவதன் மூலம், அதன் பொம்மை தேற்றத்தை பெறலாம். ஒரு தேற்றத்தின் உண்மைத்தன்மையை விளக்க அதன் பொம்மை தேற்றம் பயன்படுகிறது. தேற்றத்தின் பொம்மை பதிப்பை நிரூபிப்பதன் மூலம் அத்தேற்றத்தினை உறுதிப்படுத்தலாம்.  

## எடுத்துக்காட்டுகள்
- *ப்ரூவர் நிலையான-புள்ளி தேற்றத்தில்* பரிமாணத்தின் எண்ணிக்கையை ஒன்று என எடுத்துக்கொண்டு அதன் பொம்மை தேற்றம் பெறப்படுகிறது. இந்நிலையில் இடைநிலை மதிப்பு தேற்றத்திலிருந்து *ப்ரூவர் நிலையான-புள்ளி தேற்றம்* உடனடியாகப் பின்தொடர்கிறது.

- பொம்மை தேற்றத்திற்கு மற்றொரு எடுத்துக்காட்டு ரோலின் தேற்றம். இடைமதிப்புத் தேற்றத்தில், இடைவெளியின் முனைப்புள்ளிகளில் சார்பின் பெறுமதிப்பைச் சமப்படுத்துவதன் மூலம் ரோலின் தேற்றம் பெறப்படுகிறது.
# முன் கணிதத் திறன்கள்


**முன் கணிதத் திறன்கள்** என்பது, பள்ளிப் பருவத்திற்கு முந்தைய பருவத்தில் பெறும் அடிப்படைக் கணித அறிவாகும். குழந்தைகள் அன்றாட வாழ்வில் நடைபெறும் நிகழ்வுகளின் மூலமும், முன்பருவக் கல்வியினைப் பெறுவதன் மூலமும் அடிப்படைக் கணித அறிவைப் பெறுகின்றனர்.  
எண்களைக் கூறும் திறன், எண்களை முறையாக வரிசைப்படுத்தும் திறன், எண்களைச் சரியாக உச்சரிக்கும் திறன், வடிவங்களில் சிறியது, பெரியது என தீர்மானிக்கும் திறன், திரையில், புத்தகத்தில், நேரடியாகப் பார்க்கும் பொருட்களின் எண்ணிக்கையைக் கூறும் திறன் ஆகியவையே முன் கணிதத் திறன்களாகும்.
# விவாத பிரமிடு


ஒரு சர்ச்சை பிரமிட் என்பது ஒரு தலைகீழ் முக்கோணம் ஆகும், இது வழக்கு விசாரணை அல்லது விசாரணை போன்ற சட்ட நடவடிக்கைகளில் எத்தனை குறைகளை விளைவிக்கிறது என்பதை விளக்குகிறது. நீதிமன்ற தீர்ப்புகள் மிகச் சிறிய அளவு, பின்னர் வழக்கறிஞர்கள், பின்னர் கூற்றுக்கள் மற்றும் இறுதியாக மிக அதிக எண்ணிக்கையிலான மேல் குறைப்பு போன்றவை. உதாரணமாக ஏராளமான புகார்கள், ஏழு நூறு கோரிக்கைகளுக்குள் வடிகட்டப்படுவதால், ஒரு நூறு வழக்கறிஞர்கள் மட்டுமே பணியமர்த்தப்படுவார்கள், மேலும் அந்த ஆயிரம் குறைபாடுகளிலிருந்து மட்டுமே ஐம்பது நீதிமன்ற தீர்ப்புகள் வெளிவரும். நீதிமன்றத்திற்கு கொண்டு வரக்கூடிய ஒவ்வொரு 20 வழக்குகளிலும் ஏறக்குறைய ஒன்று நீதிமன்றத்திற்கு கொண்டு வரப்படும் என்று ஆராய்ச்சியாளர்கள் நம்புகின்றனர். இந்த நிகழ்விற்கான காரணம் நீதிமன்றத்திற்கு வெளியே குடியேற்றங்கள் இருப்பதும், பிரமிடு எண்களால் இது நிரூபணமாகிறது.
# தேசிய நெடுஞ்சாலை 161

**தேசிய நெடுஞ்சாலை 161**, (National Highway 161), இது இந்தியாவின் தேசிய நெடுஞ்சாலை ஆகும், இது மகாராஷ்டிரா மற்றும் இந்தியாவின் தெலங்கானா மாநிலங்கள் வழியாக இந்தச் சாலை செல்கிறது. **தேசிய நெடுஞ்சாலை 161** அகோலா, வாசிம், ஹிங்கோலி, நாந்தேடு, டெக்ளூர், பிட்லம், நாராயணா கெட், ஜோகிபேட்டை, சங்க ரெட்டி ஆகிய நகரங்களை இணைக்கிறது.  

## சந்திப்புகள்
அஜிரா - சூரத் - துலே - அகோலா - அமராவதி - நாக்பூர் - துர்க் - ராய்பூர் - மகாசமுந்து - சம்பல்பூர் - பஹாராகோரா - கொல்கத்தா ஆகிய நகரங்களை தேசிய நெடுஞ்சாலை 6 இணைக்கிறது.  

## இணைக்கப்பட்டுள்ள மாநிலங்கள், மாவட்டங்கள், நகரங்கள், நகரங்கள் மற்றும் கிராமங்கள்
மகாராட்டிரம் மற்றும் தெலங்கானா ஆகியவை தேசிய நெடுஞ்சாலை 161 ஆல் இணைக்கப்பட்ட இரண்டு மாநிலங்கள்.  

#### மகாராட்டிரம்

- கோலா மாவட்டம்
  - அகோலா - கப்சி- பதுர்
- வாசிம் மாவட்டம்
  - மாலேகான் - வாசிம்
- ஹிங்கோலி மாவட்டம்
  - ஹிங்கோலி - கலாம்நூரி
- நாந்தே மாவட்டம்
  - அர்தாபூர் - நாந்தேடு - தெக்லூர்

###### தெலங்கானா

- காமாரெட்டி மாவட்டம்
  - மத்னூர் - பித்லம் - கௌலாஸ்
- சங்கரெட்டி மாவட்டம்
  - நிஜாம்பேட்டை - ஜோகிபேட்டை - சங்காரெட்டி

## இவற்றையும் காண்க
தேசிய நெடுஞ்சாலை (இந்தியா)
# ரசமலாய்


**ரசமலாய்** என்பது ஒரு வங்காள இனிப்பு வகையாகும். பாலாடைக்கட்டியில் இனிப்புநீர் சேர்த்த சுவையான பண்டமாகும்.  

## தோற்றம் மற்றும் சொல்லிலக்கணம்
இப்பண்டம் இந்திய துணைக்கண்டத்தில் குறிப்பாக வங்காளத்தில் உருவானதாகக் கருதப்படுகிறது.  

ரசமலாய் என்பது இந்தி சொற்களான *ரச* 'சாறு' மற்றும் *மலாய்* 'பாலேடு' என்ற வார்த்தைகளிள் இருந்து தோன்றியது.  

## உட்பொருட்கள்
பந்துபோன்ற பாலாடைக்கட்டி இலேசாக தட்டியது போன்ற வடிவம் உடையது. கெட்டியான பாலேட்டில் ஊறவைத்து, ஏலக்காய் சேர்த்து பின் உண்ணத்தயாராக படைக்கப்படும்.
# கம்பாலை


**கம்பாலை** (*Kambalai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சிட்லிங் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், அரூரிலிருந்து 55 கிலோமீட்டர் தொலைவிலும் அமைந்துள்ளது. மேலும்  
இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°54'33.4"N 78°36'57.8"Eஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 19 குடும்பங்களும் 69 மக்களும் வசிக்கின்றனர். இதில் 39 ஆண்களும் 30 பெண்களும் அடங்குவர்.  

## மேற்கோள்
# அமாரில்லிடேசியே


***அமாரில்லிடேசியே*** (தாவர வகைப்பாட்டியல்: *Amaryllidaceae*) ஒரு விதையிலைத் தாவரக் குடும்பங்களில் இது ஒன்றாகும். இக்குடும்பத்தில் 86 பேரினங்களும், 1310 சிற்றினங்களும் இருக்கின்றன. இவை வெப்பமண்டலப் பகுதிகளிலும் (Species) மிதவெப்பமண்டலப் பகுதிகளிலும் (Tropics) பரவியுள்ளன. தென்னிந்தியாவில் 5 பேரினங்களும் 9 சிற்றினங்களும் இருக்கின்றன.  

## பொதுப்பண்புகள்

இவை பொதுவாக வறண்ட நிலத் தாவரங்கள் (Xerophytes) இத்தாவரங்கள் பொதுவாக மட்டநிலத்தண்டு (Rhizome) தண்டடிக்கிழங்கு (Corm) குமிழ்த்தண்டுகளை (Bulbs) உடைய பல பருவச் செடிகளாகும். இலைகள் நீண்டோ, பட்டை போன்றோ அரிவாள் போன்றோ இருக்கும். சில நார்களுடன் வலுவாக இருக்கும். இலைகள் வசந்த அல்லது மழைக் காலங்களில் மட்டும் தோன்றுகின்றன. மலர்கள் தனியாகவோ, ரெசிம் (Raceme) குடை மஞ்சரி (Umbel) அல்லது பேனிக்கிள் (Panicle) மஞ்சரியாகவோ அமைந்திருக்கும். மலர்கள் இருபாலானவை (Bisexual) ஆரச்சமச்சீர் (Actinomorphic ) அல்லது இருபக்கச் சமச்சீரானவை (Zygomorphic) பூவிதழ்கள் 3+3 ஆக இருவட்டங்களில் அமைந்திருக்கும் சிலவற்றில் வளர்வட்டம் (Corona) பேரினங்களைப் பொறுத்துப் பூவிதழ்கள் மகரந்தத் தாள்கள் ஆகியவற்றிற்கிடையே வெவ்வேறு வடிவத்தில் அமைந்திருக்கும். மகரந்தத் தாள்கள் 3+3 என இருவட்டங்களில் அமைந்திருக்கும். சூற்பை கீழ்மட்டத்திலிருக்கும் (Inferior) அது மூன்று அறைகளைக் கொண்டது. சூல்கள் (Ovules) அச்சுச்சூல் அமைவுடையவை (Axileplacentation) கனி காப்சூல் (Capsule) அல்லது பெரிய வகையைச் சார்ந்தது. விதைகள் முளைசூழ் சதையுடையவை (Endospermous).  

## பொருளாதாரச் சிறப்பு

ஏறக்குறைய இதன் 500 சிற்றினங்கள் அழகுத் தாவரங்களாக வளர்க்கப்படுகின்றன. நிலச்சம்பங்கி, (Polyanthes tuberose) விஷமூங்கில் (Crinum asiaticum ) பேன்கிரேஷியம் மேரிடைமம் டாஃபடில்ஸ் ( Narcissus psuedonarcissus; Daffodils) ஹீமாந்தஸ், ஹைமனோக்காலிஸ் ஹீப்பியாஸ்ட்ரம் ஸெஃபராந்தஸ் (Zephyranthes spp) அமாரில்லிஸ் (Amaryllis spp) முதலியன அழகுத் தாவரங்களாக வளா;க்கப்படுகின்றன. தவறாக நூற்றாண்டுச் செடி என்று கூறப்படுகின்ற இரயில் கற்றாழை மண் அரிப்பைத் தடுப்பதற்கும் இலைகளிலிருந்து நார் எடுப்பதற்கும் பயன்படுகின்றது. குபன் அல்லது மெளாரிஷியன் ஃபா;க்கிரேயாவின் ) சிற்றினங்களிலிருந்து எடுக்கப்படுகின்றது. இலத்தீன் அமெரிக்காவில் அகேவின் சர்க்கரைச் சாறிலிருந்து மெஸ்கல் ( Tequila)டெக்குல்லா என்னும் மதுபானங்கள் தயார் செய்கின்றார்கள். இதுபோன்று பல்க் (Pulque) என்ற ஒருவகை மதுபானத்தையும் அதை நொதிக்க வைத்துத் தயார் செய்கின்றார்கள்.
# பிச்சனூர்


**பிச்சனூர்** (Pitchanur) என்ற கிராமம், உடையார்பாளையம் வட்டம், அரியலூர் மாவட்டம், தமிழ்நாட்டில் உள்ளது.  

## மக்கள் தொகை
இதன் மொத்த மக்கள் தொகை 1,788 ஆகும். மொத்த மக்கள் தொகையில் ஆண்கள் 895 பேரும் பெண்கள் 893 பேரும் இருந்தனர். பிச்சனூரின் கல்வியறிவு 50.20 சதவீதம் ஆகும்.
# பெக்காரி



**பெக்காரி** அடர்ந்த மயிர்க்கால்களால் போர்த்தப்பட்ட மெலிந்த பன்றியினைப் போல காட்சியளிக்க கூடிய விலங்கினமாகும்.  

நீர்யானைக்கும் தொடர்புடைய உயிரினமாகும்  
காண்பதற்கு பன்றியினைப் போல இருந்தாலும்,"நீர்யானையைப்"போல "பெருவிரல் குளம்பினமாகும்.(toed ungulate)  
பன்றியைப் போலவே " ஒய்ங்க்" என்றே ஒலியையும் எழுப்புகிறது.  

### பண்புகள்

கருப்பு,சாம்பல் மற்றும் ப்ரௌன் நிறக் கலவையிலான உடலமைப்பைக் கொண்டருந்தாலும்,மிகச் சிறிய வாலினையே கொண்டிருக்கிறது.  
சராசரியாக இதன் எடை 18-27கிலோ வரை இருக்கும்.50 செ.மீ உயரம் வரை வளரக்கூடியது.குறைவான பார்வைத்திறனுடையது.  

#### பரவல்

வெப்பமண்டல அமெரிக்காவின் அனேகப் பகுதிகளிலும், வறண்ட பாலைநிலங்களிலும் காணப்படுகிறது.  

## ஆதாரம்
# ஸோபிரான்


XOberon என்பது PowerPC க்கான ஒரு உண்மையான இயக்க முறைமையாகும், இது ஒபெரோன் -2 இல் எழுதப்பட்டுள்ளது. இது சுவிஸ் ஃபெடரல் இன்ஸ்டிடியூட் ஆப் டெக்னாலஜி, ஜூரிச் இன் ரோபாட்டிக்ஸ் இன்ஸ்டிட்யூட்டால் உருவாக்கப்பட்டது  

## திருத்தங்கள்
- XO / 2 - தொழில்துறை RTOS
- HelyOS - ARM போர்ட்டல் ஆதரவு தொகுப்புடன் ஒரு தழுதப்பட்ட XOberon RTOS ஆகும் (UAV களில் பயன்பாட்டுக்கு நோக்கம்)
# த போர்டிரைட் ஆஃப் எ லேடி


**த போர்டிரைட் ஆஃப் எ லேடி** (*The Portrait of a Lady*, "ஒரு பெண்ணின் ஓவியம்") என்பது, என்றி சேம்சு என்பவரால் எழுதப்பட்ட ஒரு ஆங்கிலப் புதினம் ஆகும். முதலில் இது அட்லாண்டிக் மாத இதழில் 1880-ல் ஒரு தொடர்கதையாக வெளியிடப்பட்டது. பின்னர் புத்தகமாக 1881-ல் வெளியிடப்பட்டது. இது என்றி சேம்சின் புகழ் பெற்ற புதினமாகும். விமர்சகர்களிடையே நல்ல பாராட்டையும் பெற்றது.  

*த போர்டிரைட் ஆஃப் எ லேடி* என்பது ஓர்  இறந்து போன இள வயதுப் பெண்ணின் கதை, "இசபெல் ஆர்சர்"அவரது விதியை எதிர்கொள்வதைப் பற்றிக் கூறுகிறது.
# ஊக்கு

**காப்பூசி** அல்லது **ஊக்கு** (**hook**) என்பது வழக்கமான ஊக்குகளில் இருந்து முற்றிலும் மாறுபட்டது.  இதில் ஒரு எளிய சுருள் பொறி முறை மற்றும் ஒரு மடக்கியினைக்  கொண்டுள்ளது. இரண்டு நோக்கங்களுக்காக இம்மடக்கி  உதவுகிறது: ஒன்று மூடிய கண்ணி அமைக்க, அதன் மூலம் மடக்கியினுள் முள் சரியாக மறைப்பதற்கு பயன்படுத்தப்படும், மற்றும் இரண்டாவதாக  கூர்மையான ஊசி முனையானது பயன்படுத்துபவருக்கு உடலில் காயத்தை ஏற்படுத்தாமல் பாதுகாக்கின்றது.  

இன்று பயன்பாட்டில் உள்ள பாதுகாப்பு முள்ளானது அமெரிக்க இயந்திரப் பழுதுபார்ப்பாளரான வால்டர் ஹன்ட்  கண்டுபிடித்ததை  ஒத்ததாகயுள்ளது கருதப்படுகிறது. 1849ஆம் ஆண்டு வால்டர் ஒரு நாள் தன்னுடைய பட்டறையில் அமர்ந்து, நண்பரிடம் தான் வாங்கிய கடனை எப்படி அடைப்பது என்பது குறித்து சிந்தித்துக் கொண்டிருந்தார். அப்போது அவர் தன் கையில் இருந்த ஒரு கம்பியைவைத்து ஏதேதோ உருவங்களைச் செய்வதும் பிரிப்பதுமாக இருந்தார். அதில் அவருக்கு தோன்றிய ஒரு யோசனையின்படி, பல்வேறு வடிவங்களைத் தாளில் வரைந்து இந்த ஊசியின் வடிவத்தை உருவாக்கினார்.  

இதையடுத்து 1849, ஏப்ரல் 10 அன்று தன்னுடைய கண்டுபிடிப்புக்குக் காப்புரிமையைப் பெற்றார். பிறகு அந்தக் காப்புரிமையை டபிள்யூ. ஆர். கிரேஸ் என்ற நிறுவனத்துக்கு விற்று, அதில் கிடைத்த பணத்தைக் கொண்டு தன் கடனை அடைத்தார். இவர் கண்டுபிடித்த ஊக்கின் வடிவம்தான் இன்றுவரை பயன்படுத்தப்பட்டு வருகிறது.
# சீழ்



**சீழ்** (*Pus*) என்பது பாக்டீரியா (அ) பூஞ்சையின் தாக்கத்தால் நோய்த்தொற்று அடைந்த பகுதியிலிருந்து வழியும் ஒரு வகையான வெள்ளை-மஞ்சள், மஞ்சள் (அ) மஞ்சள்-பழுப்பு நிறக் கசிவு ஆகும். சீழ் கட்டியிருப்பது வெளியில் தெரிந்தால், அது கொப்புளம் (அ) கட்டி எனப்படும். தோலுக்கு அடியில் சீழ் படிந்திருந்தால், அது பரு எனப்படும்.  

## பயோஜெனிக் பாக்டீரியா
பல வகை பாக்டீரியாக்கள், சீழ் உருவாக்கத்தில் பெரும்பங்கு வகிக்கின்றன. :
# கலத்தப்பம்


**கலத்தப்பம்** (Kalathappam) என்பது கேரளத்தில் வடக்கு மலபார் கடற்கரைப் பகுதிகளி, குறிப்பாக கண்ணூர் காசர்கோடு பகுதிகளில் வாழும் மக்களின் சிற்றுண்டி வகை ஆகும். மங்களூரில் பெர்ரி பகுதியில் வாழும் இசுலாம் சமூக மக்கள் இதனை கலத்தப்பா எனவும் அழைப்பர்.  

## தேவையான பொருள்கள்
சிவப்பு அரிசி, நீர், தேங்காய் எண்ணெய், வெல்லம், வதக்கிய பெரிய வெங்காயம் அல்லது சிறிய வெங்காயம், தேங்காய் துருவல்கள், கொத்துமல்லி இலை.  

## செய்முறை
பாரம்பரியமாக காசர்கோடில் கலத்தப்பத்தை சமைக்கும் முறையானது பிற இடங்களிலிருந்து சற்று வேறுபட்டது. அரிசி மாவு, தேங்காய் துருவல்கள், வறுத்த வெங்காயம், கொத்துமல்லி இலை ஆகியவை நீர் சேர்த்து நன்கு கலக்கப்படும். நன்கு காய்ந்த தேங்காய் எண்ணெயில் தோசை போல் வார்த்து, பொன்னிறமாக வெந்ததும் சூடாக பரிமாறப்படுகிறது.
# குன்வர் பாய் யாதவ்

**குன்வர் பாய் யாதவ்** (*Kunwar Bai Yadav*)(இறப்பு 23 பிப்ரவரி 2018, வயது 106) சத்தீஸ்கர் மாநிலத்தில் உள்ள தம்தாரி மாவட்டத்தில் உள்ள ஒரு கிராமத்தில் வசித்த 100 வயது கடந்த பெண் ஆவார். ஸ்வச் பாரத் அபியான் (தூய்மை இந்தியா இயக்கம்) உத்வேகத்துடன், இவரது வீட்டுக்கு ஒரு கழிப்பறை கட்டும் பணத்தை சேர்க்க, தனது ஏழு வெள்ளாடுகளை விற்றார். 2016ஆம் ஆண்டு மாநிலத்தில் முதல் திறந்த வெளி கழிப்பறை இல்லாத மாவட்டமாக அறிவிக்கப்பட்டது. இதனால் குன்வர் பாய், பிரதமர் நரேந்திர மோடியின் தூய்மை இந்தியா பிரச்சாரத்தின் தூதுவராக அறிவிக்கப்பட்டார்.  

## வாழ்க்கை
குன்வர் பாய் யாதவ் சத்தீசுகர் மாநிலத்தின் தம்தாரி மாவட்டத்தில் உள்ள கோட்டோபார்ரி என்ற கிராமத்தை சார்ந்தவர். இவரின் வயது 106 ஆகும்.  

இவர் வசித்து வந்த கிராமங்களில் எப்பொழுதும் காடுகளைத் திறந்த வெளி கழிப்பிடமாக பயன்படுத்தி வந்தனர். மகாத்மா காந்தியின் 150வது ஆண்டு பிறந்தநாள் நிறைவையொட்டி 2019ஆம் ஆண்டு அக்டோபர் 2ஆம் தேதி உள்ளூர் பள்ளியில், தூய்மை இந்தியா இயக்கத்தின் பிரச்சாரத்தின் ஒரு பகுதியாக ஒரு கழிப்பறை திறந்து வைப்பதற்கான நிகழ்ச்சியில் முதல் முறையாக கழிப்பறைகளைப் பற்றி இவர் கேள்விப்பட்டார். இவர் தனது சொத்துகளாக வைத்திருந்த 24 வெள்ளாடுகளில் ஏழு ஆடுகளை விற்று, தினக்கூலிப் பணியாளராகப் பணியாற்றிய தனது மருமகளின் உதவியுடன், 22,000 ரூபாய் தொகையைச் சேர்த்து தனது குடும்பத்திற்காக கழிப்பறை ஒன்றைக் கட்டினார். இக்கிராமத்திலுள்ள மற்றவர்கள் இவர் செய்த செயலைப் பின்பற்றி தங்கள் வீடுகளிலும் கழிப்பறையைக் கட்டினர். 2016ஆம் ஆண்டின் பிற்பகுதியில் இந்த மாவட்டமானது அதிகாரப்பூர்வமாக திறந்தவெளி கழிவறை பயன்பாடற்ற கிராமமாக மாறியது. இவ்வாறான முன்மாதிரி கிராமங்களில் மாநிலத்தின் முதல் மாவட்டமாக இருந்தது.  

பிரதமர் நரேந்திர மோதி கொட்டாபரிக்கு வருகைதந்த போது யாதவ் கால்களை வணங்கி மரியாதை செலுத்தினார். தூய்மையான இந்தியா பிரச்சாரத்தின் தூதுவராக அறிவிக்கப்பட்டார்.  

## இறப்பு
குன்வர் பாய் யாதவ் உடல்நலக்குறைவால் ராய்ப்பூரில் உள்ள அம்பேத்கர் மருத்துவமனையில் அனுமதிக்கப்பட்டார். இங்கு சிசிச்சைப் பலனின்றி முதுமை காரணமாக 23 பிப்ரவரி 2018 அன்று தனது 106 வயதில் இறந்தார்.
# காரப்பாடி


**காரப்பாடி** (*Karapadi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சிட்லிங் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரிலிருந்து 22 கிலோமீட்டர் தொலைவிலும் அமைந்துள்ளது.  
இவ்வூர் கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°54'33.4"N 78°36'57.8"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 52 குடும்பங்களும் 201 மக்களும் வசிக்கின்றனர். இதில் 96 ஆண்களும் 105 பெண்களும் அடங்குவர்.  

## மேற்கோள்
# பெஞ்சமின் புளூம்


**பெஞ்சமின் சாமுவேல் புளூம்** (*Benjamin Samuel Bloom*, பெப்ரவரி 21, 1913&nbsp;– செப்டம்பர் 13, 1999) என்பவர் அமெரிக்கக் கல்வி உளவியலாளர் ஆவார். கற்றலில் புலமை பெறுவது தொடர்பான கருத்தியல் கோட்பாட்டில் கல்வி நோக்கங்களை வகைப்படுத்தியதில் பெரும் பங்களிப்பைச் செய்தவர் ஆவார். 1950 களின் மத்தியில் கல்வியின் விளைவுகளைக் குறித்து குறிப்பிடுவது மற்றும் மதிப்பிடுவது தொடர்பான முழுமையான மாதிரியை உருவாக்கிய கல்வியியல் உளவியலாளர்களில் முன்னோடியானவர் ஆவார். இருபதாம் நூற்றாண்டின் பிற்பகுதியில், உலகெங்கிலும் உள்ள கல்வியாளர்களின் தத்துவங்கள் மற்றும் நடைமுறைகளில் பெரும் தாக்கத்தை ஏற்படுத்தியவர் ஆவார்.  

## தொடக்க கால வாழ்க்கை மற்றும் கல்வி
இவர் பென்சில்வேனியாவிலுள்ள, லேன்ஸ்போர்டு என்னுமிடத்தில் 12 பிப்ரவரி 1913 ஆம் ஆண்டில் பிறந்தார். இவரது பெற்றோர் யூதர்களாக இருந்த காரணத்தால் உருசியாவில் பாகுபாட்டிற்கு ஆளாக்கப்பட்டு அதன் காரணமாக இடம் பெயர்ந்தவர்கள் ஆவர். பென்சில்வேனியா மாநிலக் கல்லூரியில் தனது இளங்கலை மற்றும் முதுகலைப் பட்டத்தை 1935 ஆம் ஆண்டு பெற்றார். சிக்காகோ பல்கலைக்கழகத்தில் 1942 ஆம் ஆண்டு முனைவர் பட்டம் பெற்று அங்கேயே கல்வித்துறையில் பயிற்றுவிப்பாளராகவும் தேர்வுத்துறை உறுப்பினராகவும் பணிபுரிந்தார். இவர் 1957-ல் இந்தியாவிற்கு பயணம் மேற்கொண்டு மதிப்பீடு சார்ந்த பணிமனைகள் நடத்தினார். இது இந்தியக் கல்வி முறையில் மாற்றங்களுக்கு வழிவகுத்தது. இவரது கல்விக்கான பங்களிப்பாக கற்றலின் வகைப்பாடு கருதப்படுகிறது.  

## பணிகள்
1956 ஆம் ஆண்டில், புளூம் கல்வியியல் நோக்கங்களின் வகைப்பாடு என்ற நூலின் முதல் தொகுதியை வெளியிட்டார். இந்த நூல் கல்வியில் கற்றல் நோக்கங்களை வகைப்படுத்தியதோடு புளூமின் வகைப்பாடு என்று பரவலாக அறியப்பட்டது. இந்த நூலே மீத்திறம் மிக்க மாணவர்களின் மனச் செயல்பாடுகளுக்கு வடிவம் கொடுத்ததும் அறிதல் திறன் செயல்பாடுகளை வகைப்படுத்திய முதல் அமைப்புமாகும். இந்த நூல் கல்விச் சமுதாயத்திற்கு அடிப்படையானதும், அவசியமானதுமாக நிலைநிறுத்தப்பட்டுள்ளது. அரால்டு ஜி சான் மற்றும் 1994 கல்வியியல் கல்விக்கான தேசியக் கழகத்தின் 1994 ஆம் ஆண்டு ஆண்டு மலர் ஆகியவை இணைந்து "1906–81 ஆம் ஆண்டுகளுக்கு இடைப்பட்ட காலத்தில் கலைத்திட்டத்தில் தாக்கம் ஏற்படுத்திய முக்கியத்துவம் வாய்ந்த எழுத்துகள்" என்ற தலைப்பிலான கருத்துக் கணிப்பில் மேற்கூறப்பட்ட உண்மையானது வெளியானது.
# பிஸ்மத் சப்சாலிசிலேட்

பெப்டோ-பிஸ்மால் என்ற பெயரில் **பிஸ்மத் சப்சாலிசிலேட்** (*Bismuth subsalicylate*) விற்பனை செய்யப்படுகிறது. இது அமிலத்தன்மையை சீர்ப்படுத்தவும், மேலும் வயிற்றுப்போக்கு, வாந்தி, நெஞ்சு எரிச்சல் ஆகியவற்றைக் கட்டுப்படுத்துகிறது. இது பெரும்பாலும் இளஞ்சிவப்பு நிறத்தில் இருக்கும்.  

பிஸ்மத் சப்சாலிசிலேட்டின் விகிதசார மூலக்கூறு வாய்பாடு C<sub>7</sub>H<sub>5</sub>BiO<sub>4</sub> ஆகும். இதன் கூழ்ம கரைசல் பிஸ்மத் சப்சாலிசிலேட்டை(Bi(C<sub>6</sub>H<sub>4</sub>(OH)CO<sub>2</sub>)<sub>3</sub>) நீராற்பகுத்து பெறப்படுகிறது. எனவே எளிதில் உட்கிரகிக்கப்படுகிறது.  

## மருத்துவ பயன்கள்

சாலிசிலிக் அமிலத்தினுடைய வழிப்பொருளாக இருப்பதால் பிஸ்மத் சப்சாலிசிலேட்டு அழற்சி எதிர்ப்புப் பொருளாக செயலாற்றுகிறது. மேலும் பாக்டீரியக்கொல்லியாகவும் இது செயல்படுகிறது. இம்மருந்து அமிலநீக்கியாகவும் பயன்படுகிறது.  

## விளைவுகள்
இம்மருந்தினை தொடர்ச்சியாக எடுக்கும் போது நாவில் கரும் புள்ளிகள் தோன்றுகிறது. இதற்கு காரணம் இதில் இருக்கும் கந்தகமே ஆகும். 6 வாரங்களுக்கு மேல் தொடர்ச்சியாக எடுக்கும் போது விசத்தன்மையை ஏற்படுத்துகிறது. இன்ஃபுளுவென்சா மற்றும் சின்னம்மை நோய் தாக்கிய குழந்தைகள் இம்மருந்தினை எடுத்துக் கொள்ளக் கூடாது. சாலிசிலேட் எலிகளுக்கு கொடிய விசமாகும். எனவே எலிகளின் மீது பரிசோதிக்கக் கூடாது.
# மண்ணின் அமில காரத்தன்மை

**மண்ணின் அமில காரத்தன்மை** (*Soil pH*) என்பது மண்ணின் அமிலத்தன்மை அல்லது காரத்தன்மையை அளந்தறிய உதவும் ஒரு வகை அளவீட்டென் ஆகும். மண்ணின் அமில காரத்தன்மை என்பது மண்ணின் பண்புகளை பண்பினடிப்படையிலும் அளவினடிப்படையிலும் தகவல்களைப் பெறுவதற்கான ஒரு வழிகாட்டும் அளவீடாகும். காரகாடித்தன்மைச் சுட்டெண் என்பது ஒரு நீர்க்கரைசலின் ஐதரோனியம் அயனிகள் அல்லது ( அயனிகளின் அல்லது ) அயனிகளின் செறிவினது பத்தடிமான எதிர் மடக்கை என வரையறுக்கப்படுகிறது. மண் வகைகளில், இந்த அமில காரத்தன்மையானது நீருடன் கலந்த மண் கரைசலைக் கொண்டு அளந்தறியப்படுகிறது. (அல்லது உப்புக்கரைசலாக, உதாரணமாக 0.01 மோலார் ), பொதுவாக இந்த மதிப்பானது 3-இற்கும் 10-இற்கும் இடைப்பட்ட மதிப்புகளைக் கொண்டுள்ளது. இதில் நடுநிலைத்தன்மையானது 7 என்ற மதிப்பைக் கொண்டுள்ளது. அமில வகை மண்ணானது அமிலகாரத்தன்மைச் சுட்டெண் 7-இற்குக் குறைவாக இருக்கும். காரத்தன்மை உடைய மண்ணின் அமில காரத்தன்மைச் சுட்டெண் 7-ஐ விட அதிகமாக இருக்கும். மீ அமிலத்தன்மை மண் என்பதன் அமிலகாரசுட்டெண் (pH < 3.5) என்ற மதிப்பைப் பெற்றிருக்கும். மீ காரத்தன்மையுள்ள மண்கள் (pH > 9) என்ற மதிப்பைப் பெற்றிருக்கும்.  

மண்ணின் pH ஆனது மண்ணில் முதன்மை மாறியாகக் கருதப்படுகிறது, ஏனெனில் இது பல வேதிச்செயல்முறைகளை பாதிக்கிறது. வெவ்வேறு ஊட்டச்சத்துக்களின் வேதி வடிவங்களைக் கட்டுப்படுத்துவதன் மூலமும், அவை மேற்கொள்ளப்படும் வேதிவினைகளில் செல்வாக்கு செலுத்துவதன் மூலமும் இது தாவரங்களுக்கு ஊட்டச்சத்து கிடைப்பதை குறிப்பாகப் பாதிக்கிறது. பெரும்பாலான தாவரங்களுக்கு உகந்த pH வரம்பு 5.5 முதல் 7.5 வரை இருக்கும்; இருப்பினும், பல தாவரங்கள் இந்த வரம்பிற்கு வெளியேயான அமில காரத்தன்மை மதிப்பில் செழித்து வளரத் தம்மைத் தகவமைத்துக் கொண்டுள்ளன.
# மாங்குடி (புதுக்கோட்டை மாவட்டம்)


**மாங்குடி** என்பது தமிழ்நாட்டில் புதுக்கோட்டை மாவட்டத்தில் அறந்தாங்கி ஒன்றியத்தின் மாங்குடி ஊராட்சிக்குட்பட்ட ஒரு கிராமம் ஆகும். இங்கு அரசு நடுநிலைப்பள்ளி ஒன்று உள்ளது.  

## விளக்கப்படங்கள்
மக்கள் தொகை கணக்கெடுப்பின்படி, மாங்குடியில் இருந்த மொத்த மக்கள் தொகை 1,522 ஆகும். இதில் 750 ஆண்களும் 772 பெண்களும் எனும் விகிதாச்சாரத்தில் இருந்தனர். அதில் 957 பேர் கல்வி அறிவு பெற்றவர்கள்.
# நீக்க வினை


**நீக்க வினை** (*Elimination reaction*) என்பது ஒரு வகை கரிம வேதி வினை ஆகும். இவ்வினையில் மூலக்கூறு ஒன்றில் இருந்து இரண்டு பிரதியீடுசெய் பொருட்கள் நீக்கப்படுகின்றன. இது ஒரு படி அல்லது இரு படிகளில் நிகழ்கிறது. ஒரு படியில் நிகழும் வினை **E2 வினை** எனப்படும், இரு படியில் நிகழும் வினை **E1 வினை** எனப்படும். எண்கள் இங்கு பொறிமுறையின் படிகளின் எண்ணிக்கையைக் குறிக்கவில்லை, மாறாக எதிர்வினையின் இயக்கவியலைக் குறிக்கின்றன: E2 என்பது இரட்டைமூலக்கூற்று (இரண்டாவது-வரிசை), E1 ஒற்றைமூலக்கூற்று (முதல்-வரிசை) ஆகும்.  

## ஐதரசன் நீக்குதல் (H<sup>+</sup>)
பெரும்பாலான கரிம வேதியியல் நீக்க வினைகளில் குறைந்தது ஒரு ஐதரசன் அணு நீக்கமடைந்து இரட்டை பிணைப்பு உண்டாகிறது.  

## E2 பொறிமுறை
1920 களில், சர் கிறித்தோபர் இங்கோல்டு விசித்திரமான வேதியியல் எதிர்வினை ஒன்றை விளக்க E2 பொறிமுறையை மாதிரியை முன்மொழிந்தார்: E2 என்பது "இரட்டைமூலக்கூற்று நீக்கத்தைக்" குறிக்கிறது. இவ்வினை ஒரு-படி பொறிமுறையை உள்ளடக்கியது, இதில் "கார்பன்-ஐதரசன்" மற்றும் "கார்பன்-ஆலசன்" பிணைப்புகள் உடைந்து இரட்டைப் பிணைப்பை (*C=C Pi bond*) உருவாக்குகின்றன.
# சிட்லிங்


**சிட்லிங்** (*Sittilingi*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது சிட்லிங் ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 80 கிலோமீட்டர் தொலைவிலும், அரூரில் இருந்து 50 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°54'19.4"N 78°39'06.0"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 367 குடும்பங்களும் 1474 மக்களும் வசிக்கின்றனர். இதில் 752 ஆண்களும் 722 பெண்களும் அடங்குவர்.
# டிஸ்டிமிமியா


**டிஸ்திமியா** இப்போது நிரந்தர மன தளர்ச்சி சீர்குலைவு (PDD) என அறியப்படுகிறது, இது மனநலக்குறைவு, அதே அறிவாற்றல் மற்றும் உடல் ரீதியான பிரச்சினைகள் மன அழுத்தம், குறைவான கடுமையான ஆனால் நீடித்திருக்கும் அறிகுறிகளைக் கொண்ட மனநிலை குறைபாடு ஆகும். [4] [5] [6] 1970 களின் பிற்பகுதியில் "மன தளர்ச்சி" என்ற பதத்திற்கு மாற்றாக ராபர்ட் ஸ்பிஸ்செர் இந்த கருத்தை உருவாக்கியது. [7]  

1994 (DSM-IV) இல் வெளியிடப்பட்ட மனநல நோய்கள் பற்றிய கண்டறிதல் மற்றும் புள்ளிவிவர கையேட்டின் நான்காவது பதிப்பின் படி, டைஸ்டிமியா நாள்பட்ட மனத் தளர்ச்சியின் கடுமையான நிலை, இது குறைந்தபட்சம் இரண்டு ஆண்டுகளுக்கு (குழந்தைகள் மற்றும் பருவ வயதினருக்கு ஓராண்டு) தொடர்கிறது. டிஸ்டைமியா முக்கிய மன தளர்ச்சி குறைபாட்டைக் காட்டிலும் குறைவான கடுமையான மற்றும் கடுமையானது. [8] டிஸ்டைமியா ஒரு நாள்பட்ட கோளாறு என்பதால், நோய் கண்டறிதல் ஏற்படுமானால், நோயாளிகள் பல ஆண்டுகளுக்கு அறிகுறிகளை அனுபவிக்கலாம். இதன் விளைவாக, மன அழுத்தம் அவற்றின் பாத்திரத்தின் ஒரு பகுதியாக இருப்பதாக அவர்கள் நம்பலாம், எனவே அவர்கள் மருத்துவர்கள், குடும்ப உறுப்பினர்கள் அல்லது நண்பர்களுடனான அவர்களின் அறிகுறிகளைக்கூட விவாதிக்கக்கூடாது.  

டிஸ்டைமியா பெரும்பாலும் பிற மன நோய்களைக் கொண்டிருக்கும். ஒரு "இரட்டை மனச்சோர்வு" என்பது டிஸ்டிமியாவுடன் கூடுதலாக பெரும் மனத் தளர்ச்சி நிகழ்வுகளின் நிகழ்வு ஆகும். சிஸ்டிமிம் மனநிலைகள் மற்றும் ஹைப்போமோனிக் மனநிலைகளின் காலங்களுக்கு இடையில் மாறுதல் சைக்ளோதிமியாவின் அறிகுறியாகும், இது பிபிலார் சீர்குலைவின் லேசான மாறுபாடு ஆகும்.  
1. Neurotic Depression". Dr-Elze.com. Retrieved 2015-06-18.
1. "Persistent depressive disorder: MedlinePlus Medical Encyclopedia". NLM. Retrieved 8 May 2017.
1. GBD 2015 Disease and Injury Incidence and Prevalence, Collaborators. (8 October 2016). "Global, regional, and national incidence, prevalence, and years lived with disability for 310 diseases and injuries, 1990-2015: a systematic analysis for the Global Burden of Disease Study 2015.". Lancet. 388 (10053): 1545–1602. PMC 5055577 Freely accessible. . doi:10.1016/S0140-6736(16)31678-6.
1. American Psychiatric Association (2013). Diagnostic and Statistical Manual of Mental Disorder, Fifth Edition. Washington, DC: American Psychiatric Publishing. .
1. Gilbert, Daniel T.; Schacter, Daniel L.; Wegner, Daniel M., eds. (2011). Psychology (2nd ed.). New York: Worth Publishers. p.&nbsp;564. .
1. "Dysthymic Disorder". BehaveNet. Retrieved 2013-06-23.
1. Brody, Jane (30 January 1995). "Help awaits those who live with sadness". The News-Journal. Daytona Beach, Florida. p.&nbsp;54.
1. "Dysthymia". Harvard Health Publications. Harvard University. February 2005. Archived from the original (February 2005 issue of the Harvard Mental
# அதிகாரப்பட்டி

**அதிகாரப்பட்டி** (*Adigarapatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643533. இது பாப்பிரெட்டிப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 4 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 420 மீட்டர் உயரத்தில் இருக்கிறது. இவ்வூரின் அமைவிடம்11°55'59.4"N 78°23'40.6"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 1092 குடும்பங்களும் 3957 மக்களும் வசிக்கின்றனர். இதில் பெண்களின் எண்ணிக்கை 1,953 என்றும், ஆண்களின் எண்ணிக்கை 2,004 என்றும் உள்ளது. இங்கு அரசின் சார்பில் அரசு மேல்நிலைப்பள்ளி உள்ளது. இப்பள்ளியில் 600 மாணவர்கள் கற்கின்றார்கள்.  

## மேற்கோள்
# பாரதி ஏர்டெல் லிமிடெட்

1. REDIRECT ஏர்டெல்

பாரதி ஏர்டெல் லிமிடெட் இந்தியாவில் புது டில்லியிலுள்ள இந்திய உலகளாவிய [[தொலைத்தொடர்பு[] சேவை நிறுவனமாகும். தெற்காசியா மற்றும் ஆபிரிக்காவில் 18 நாடுகளில் இது செயல்படுகிறது. ஜிஎஸ்எம், 3ஜி தரவு மற்றும் 4ஜி தரவு மொபைல் சேவைகளை ஏர்டெல் வழங்கும். பிராட்பேண்ட் மற்றும் குரல் சேவைகள் செயல்பாட்டை நாடுபவையாகும். இது இந்தியாவின் மிகப்பெரிய மொபைல் நெட்வொர்க் ஆபரேட்டர் மற்றும் 400 மில்லியன் சந்தாதாரர்களுடன் உலகிலேயே மூன்றாவது பெரியதாக உள்ளது. மில்வார்ட் பிரவுன் மற்றும் WPP PLC ஆகியவற்றின் முதல் பிராண்ட்ஸ் தரவரிசையில் ஏர்டெல் நிறுவனம் ஓன்றாகும். இந்தியாவின் இரண்டாவது மிக மதிப்பு வாய்ந்த பிராண்டு என்று பெயரிடப்பட்டது.
# நோரா ஆறு


**நோரா ஆறு** (*Nora river*) என்பது ஸ்பெயினின் வடக்கே ஒரு நீர்வழி ஆகும், இது ஆதூரியா வழியாக பாயும் நலன் ஆற்றின் ஒரு துணை ஆறாகும். இது ஆதுரியா பிரதேசத்தின் மிக நீண்ட ஆறுகளில் ஒன்றாகும்.  

இது ஒவியேதோ மற்றும் லானராவிற்கும் இடையேயும், பின்னர் ஒவியோதோ மற்றும் லாஸ் ரெகுவஸ் ஆகியவற்றுக்கு இடையே. ஒரு இயற்கை எல்லையாக உள்ளது. இதன் குறுக்கே ஒரு அணையும் அதில் நீர்மின்நிலையமும் அமைக்கப்பட்டுள்ளது. இந்த ஆற்றின் குறுக்கே பழங்கால உரோமானிய காலத்திய பாலம் உள்ளது.
# கடற்படையினருக்கான அறிவிப்பு



**கடற்படையினருக்கான அறிவிப்பு** (*Notice to mariners*)  

60 க்கும் மேற்பட்ட நாடுகள் கடற்படை அறிவிப்புக்கான கடல் வரைபடங்களை உருவாக்கியுள்ளன. இவ்வரைபடங்கள் மூன்று பகுதியாக அதாவது வாரத்திற்கு ஒரு முறை அல்லது மாதம் இருமுறை அல்லது ஒரு மாதத்திற்கு ஒருமுறை என பதிவுகள் மேம்படுத்தப்படுகிறது. உதாரணமாக ஐக்கிய இராச்சியம் கடற்படையில் வாரம் ஒருமுறை வரைபடங்கள் மேம்படுத்தப்படுகின்றன.  

## அமெரிக்க கடற்படை
அமெரிக்க ஐக்கிய நாடுகளில் கடற்படைக்குத் தேவையான கடல் வரைபடங்களை தேசிய புவியியல்-உளவுத்துறை நிறுவனம் வாரம் ஒருமுறை பதிவேற்றம் செய்து மேம்படுத்தி வழங்கி வருகிறது. தேசிய பெருங்கடல் சேவை என்ற அமைப்பும் அமெரிக்க கடலோர காவல்படையுமவர்களுடன் இணைந்து தேவையான திருத்தங்களை மேற்கொள்ள வழிகாட்டுகிறது.  

வரைபடங்களை சீர்திருத்துவது, எளிமைப்படுத்துவது, கலங்கரை விளக்கங்களை முறைப்படுத்துவது போன்ற பணிகளை மேற்கண்ட அமைப்புகள் இணைந்து செயல்படுத்துகின்றன.  

### கனடா
கனடாவில் அந்நாட்டு கடற்படைக்குத் தேவையான கடல் வரைபடங்களை கனடிய கடலோர காவல்படை Notice to Mariners என்ற அமைப்பு வழங்கி வருகிறது. இவ்வமைப்பு தேவையான தகவல்கள் மற்றும் எளிமைப்படுத்தப்பட்ட விளக்கங்களை மின்னணு பதிவுகளாக *Notices to Mariners* Notices to Mariners (NOTMAR) Web site என்னும் இணையதளம் வாயிலாக மாதம் ஒருமுறை வழங்கி வருகிறது. கனடா கடற்படை தங்களுக்குத் தேவையான தகவல்களை இவ்விணையதளம் வாயிலாக பதவிறக்கம் செய்து பயன்படுத்திக் கொள்கின்றனர்.  

NOTMAR.gc.ca என்ற இவ்விணையதளம் 24x7 இலவசமாக பயன்படுத்திக் கொள்ளும் வகையில் தகவல்களை வழங்கி வருகிறது. மேலும் பதிவு செய்து கொண்டுள்ள பயனாளிகளுக்கு அறிவிப்புகளை மின்னஞ்சல்களாக வார இறுதிகளிலும், மாத இறுதிகளிலும் அனுப்பி வருகிறது. மேலும் NOTMAR.gc.ca பதிவு செய்து கொண்டுள்ள பயனாளிகளுக்கு எளிமைப்படுத்தப்பட்ட கடல் வரைபடங்களை பதிவேற்றம் (கனடா கப்பல் சட்டத்துக்கு உட்பட்டு) செய்து கொள்ளவும் அனுமதி வழங்கி உள்ளது.  

மேலும் இவ்விணையதளத்தில் வரலாற்றுக் காலங்களில் பயன்படுத்தப்பட்ட கடல் வரைபடங்களையும், வரலாற்றுக் கால மாலுமிகள் கண்டுபிடித்த கடல் வழி பாதைகளும் மின்னணு வடிவத்தில் பதிவேற்றம் செய்து பார்வையிடும் வகையில் வழங்கியுள்ளது.  

## இவற்றையும் காண்க
- நிலப்படவரைவியல்
- சலஞ்சர் ஆய்வுப் பயணம்
- நீரியல்
- நீரியல்சார் வானிலையியல்
- மறை நீர்
# டேவிஸ் அருவி


**டேவிஸ் அருவி** என்பது நேபாளத்தின், காஸ்கி மாவட்டத்தில் உள்ள பொக்காரா என்னும் ஊரில் அமைந்துள்ள ஒரு அருவியாகும்.  

அருவி நீர் கீழே நெருங்கும் போது குகை போன்ற அமைப்பை உருவாக்குகிறது. இந்த சுரங்கப்பாதை ஏறக்குறைய 500 அடி நீளமாகவும் ,100 அடி ஆழமாகவும் அமைந்துள்ளது. 1961 ஜூலை 31 அன்று, சுவிஸ் நாட்டைச் சேர்ந்த டேவி என்ற பெண்மணி இந்த அருவியில் நீச்சலடிக்க சென்ற போது, தண்ணீரின் வேகம் அதிகமாக இருந்ததால் ஆழமான பகுதியில் மூழ்கி இறந்தார். கடுமையான முயற்சிக்குப்பின் மூன்று நாட்கள் கழித்து அவரது சடலம் கிடைத்தது. அவருடைய தந்தை அவருடைய மகளின் நினைவாக அதற்கு டேவிஸ் அருவி என பெயரிட விரும்பினார். இதனை நேபாளத்தில் பாட்டல் சாங்கோ என்று அழைப்பர். இதன் பொருள் "பாதாள உலக அருவி" என்பதாகும்.  

சுரங்கப்பாதையிலிருந்து வெளியேறும், நீரானது "குப்தேஷ்வர் மகாதேவ்" என்னும் தரையடி குகை வழியே வழிந்தோடுகிறது. பீவா அணை ஏரிக்கு இதுவே நீராதாரமாக உள்ளது.  

இது சுற்றுலாப் பயணிகள் மற்றும் உள்ளூர்வாசிகளை இப்பகுதி ஈர்க்கிறது. ஆயிரக்கணக்கான நேபாளிகள் பொழுதுபோக்கவும் மகிழ்ச்சியாக அருவியைக் கண்டு களிக்கவும் வருகின்றனர். அதிர்ஷ்ட குளத்தில் கடவுளின் சிலையின் மீது நாணயங்களை வீசி தங்களின் அதிர்ஷ்டத்தைப் பார்க்கின்றனர். அதேபோன்று, இங்கு பாரம்பரிய நேபாளி வீடுகள் மற்றும் நேபாளி பாரம்பரிய உடை அணிந்திருக்கும் சிலைகள் அருகே நின்று புகைப்படம் எடுத்துக் கொள்கின்றனர்.  

## மேற்கோள்
# எண்ணங்களை மேம்படுத்துங்கள் (நூல்)

**எண்ணங்களை மேம்படுத்துங்கள்** (*Ennangalai Membaduthungal*) என்பது அமெரிக்க எழுத்தாளர் எம்.ஆர்.காப்மேயர் எழுதிய நூலின் தமிழ் மொழிபெயர்ப்பு நூலாகும். பி.சி. கணேசன் மொழிபெயர்த்துள்ள இந்நூலில் 80 அத்தியாங்கள் உள்ளன. வெற்றியும் மகிழ்ச்சியும் உள்ளார்ந்த அமைதியையும் வழங்கக்கூடிய 80 வழிமுறைகள் பற்றி நூலில் கூறப்பட்டுள்ளன. கண்ணதாசன் பதிப்பகம் நூலை வெளியிட்டது.  

## புத்தக அறிமுகம்
ஒவ்வொரு சிறிய அத்தியாயமும் ஒரு மாறுபட்ட சிந்தனையை அறிமுகப்படுத்துகிறது. ஒவ்வொரு கருத்தின் மீதும் சற்று வித்தியாசமான பார்வை செலுத்தப்பட்டு இருப்பதாகவும் இதை கருதலாம். வாழ்க்கையோடு பின்னிப் பிணைந்த கருத்துகளே இதில் இடம் பெற்றுள்ளன. ஒவ்வொரு அத்தியாயமும் அதற்கு முன் அத்தியாயத்துடனும் அல்லது அதைத் தொடரும் அத்தியாயத்துடனும் தொடர்பு கொண்டது அல்ல. புத்தகத்தில் உள்ள எந்தப் பகுதியினையும் நாம் தனிதனியாகப் படிக்கலாம். ஒவ்வொரு அத்தியாயத்தைப் பற்றியும் தனிதனியாகவும் சிந்திக்கலாம்.  

முதலாம் வழிமுறை - உயரமாக நில்லுங்கள் என்பது ஆளுமையை உயர்த்திக்கொள்ளுங்தள் என்பதாகும். உடல் அளவில் மன அளவில் ஆன்மீக அளவில் என்ற முன்று நிலைகளில் உயரமாக நிற்கும் போது வாழ்க்கையில் ஏற்படும் சகலவற்றையும் சமாளிக்கின்ற தன்னம்பிக்கை திறமை நிதானம் ஆகிய பண்புகள் ஏற்பட்டு வாழ்க்கை பாதையில் கம்பீரமாக நடைபோட முடிகிறது. இரண்டாவது வழிமுறை பிரித்து வெற்றிபெறுங்கள் டாக்டர்.வில்லியம் ஆஸ்கர் சொல்லியுள்ள, ஒரு சமயத்தில் ஒரு நாள் வாழ்க்கை போதும்" என்கி்ன்ற கோட்பாட்டினை நாம் அனைவரும் அறிவோம். இன்றைய தினத்தை மட்டும் வாழக் கற்றுக் கொள்வோம். உடல், மனம், உணர்ச்சி ஆகியவற்றை திறமையாகப் பயன்படுத்தி, சுலபமாக, அமைதியாக, எடுத்துக்கொண்டே வேலைகளில் கவனம் செலுத்துகி்ன்ற மனப்பான்மை வந்துவிட்டால் வெற்றி என்பன போன்ற கருத்துகள் நூலில் இடம்பெற்றுள்ளன.
# இன்சாட் - 3டிஆர்


| mission_type = வானிலை முன்னறிவிப்பு செயற்கைக்கோள்  
| operator = இன்சாட்  
| COSPAR_ID = 2016-054A  
| SATCAT = 41752  
| website = http://mosdac.gov.in/content/insat-3dr  
| mission_duration = Planned: 10 ஆண்டுகள்  
Elapsed:  

| spacecraft_bus = ஐ-2கே  
| manufacturer = இந்திய விண்வெளி ஆய்வு மைய செய்மதி நடுவம்  
விண்வெளிப் பயன்பாடுகள் மையம்  
| launch_mass =  
| dry_mass = இது 6-அலைவரிசை இமேஜர் மற்றும் ஒரு 19-அலைவரிசை ஒலிப்பான், அத்துடன் தேடும் தரவு மற்றும் தரவு மீட்பு சேகரிப்பு தளங்களுக்கு செய்தி அனுப்புதல் ஆகியவற்றைப் பயன்படுத்தி இந்தியாவிற்கு வானிலை சேவை வழங்கும். இந்த செயற்கைக்கோள் 2016 ஆம் ஆண்டு செப்டம்பர் மாதம் தொடங்கப்பட்டது, மேலும் இது இன்சாட்-3D க்கு அடுத்ததாக உள்ளது.  

## ஏவப்பட்டது
இந்த செயற்கைக்கோள் செப்டம்பர் 8, 2016, ஒ.ச.நே 11:20 மணியளவில் புவி ஒத்தியக்க செயற்கைக்கோள் செலுத்து  வாகனம் (GSLV Mk II) மூலம் சதீஸ் தவான் வின்வெளி மையத்தில் இருந்து வெற்றிகரமாக ஏவப்பட்டது. இது ஆகத்து 28-ஆம் நாள் ஏவ திட்டமிடப்பட்டு தாமதப்பட்டது.
# இலயோலா மேல்நிலைப் பள்ளி, குப்பையநல்லூர்


**இலயோலா மேல்நிலைப் பள்ளி, குப்பையநல்லூர்** (*Loyola Higher Secondary School, Kuppayanallur*) இந்தியாவின் தமிழ்நாடு மாநிலம் காஞ்சிபுரம் மாவட்டத்தில் உள்ள குப்பையநல்லூரில் அமைந்துள்ளது. தனியார் கத்தோலிக்க மேல்நிலைப் பள்ளியான இது 1995 ஆம் ஆண்டில் இயேசுயிட்களால் நிறுவப்பட்டது. ஆறு முதல் பன்னிரண்டாம் வகுப்பு வரையிலான மாணவர்கள் இங்கு கல்வி கற்கிறார்கள்.  

## வரலாறு
இலயோலா மேல்நிலைப் பள்ளியானது ஓங்கூரில் இருந்த பாரிசு தொடக்கப் பள்ளியிலிருந்து, நடுநிலைப் பள்ளியாகவும், பின்னர் உயர்நிலைப் பள்ளியாகவும், இறுதியாக மேல்நிலைப் பள்ளியாகவும் தரம் உயர்த்தப்பட்டது 59 மாணவர்களின் முதல் தொகுதி 1997 ஆம் ஆண்டு நடைபெற்ற பத்தாம் வகுப்பு பொதுத் தேர்வை எழுதி 71% தேர்ச்சி பெற்றது, 2007 ஆம் ஆண்டில் இச்சதவீதம் 95.4% ஆக உயர்ந்தது. இப்பள்ளி தமிழக அரசால் அங்கீகரிக்கப்பட்டது என்றாலும் நிதி உதவியை பெறவில்லை. இது நான்கு இயேசுசபை சமய குருக்கள் மற்றும் 20 எண்ணிக்கைக்கும் மேற்பட்ட கிராமங்களில் உள்ள தலித் குழந்தைகளின் கல்விக்காக இயேசுசபையால் நடத்தப்படும் ஓர் இரு பாலர் படிக்கும் தமிழ்-நடுத்தரப் பள்ளியாகும்.
# மெட்ரிக் வெளி அளவை


கணிதத்தில், ஒரு **மெட்ரிக் வெளி அளவை** (Metric outer measure) என்பது ஒரு வெளி அளவை.இந்கு  *μ* என்பதைகொடுக்கப்பட்ட  உட்கணத்தில் , மெட்ரிக் வெளி (*X*, *d*) என்று வரையறுக்கபடுகிறது.  
அதாவது,  

ஒவ்வொரு ஜோடி சாதகமாக பிரிக்கப்பட்ட  X இன் உட்கணம்கள்  A மற்றும் *B* ..  

## மெட்ரிக் வெளி அளவை உருவாக்குதல்
நாம் *τ* : Σ → [0, +∞]  என்ற கண செயல்பாடு , Σ என்ற X ந்உட்கணத்தில்  ,வெற்று கணம்   ∅, ஆனாது  என்று *τ*(∅) = 0 இருக்கும்.  *μ* என்பதை  
: <math />  
இங்கு  
: <math />  
இது ஒரு வெளி அளவிடு, மட்டும் அல்ல உண்மையில் ஒரு மெட்ரிக் வெளி அளவிட ஆகும்.  

செயல்பாடு *τ* யை  

: <math />பயன்படுத்த முடியும்  
எங்கே *s* என்பது ஒரு நேர்மறை மாறிலி; இந்த *τ* , வரையறுக்கப்பட்ட அடுக்கு கணம் அனைத்து உட்கணங்களும் *X*; தொடர்புடைய நடவடிக்கை *μ* உள்ளது *s*-பரிமாண Hausdorff நடவடிக்கை. மேலும் பொதுவாக, ஒரு பயன்படுத்த முடியும், எந்த என்று அழைக்கப்படும் பரிமாணத்தை செயல்பாடு.
# மெய்நிகர் கற்றல் வகுப்பறை செயல்திட்டம்


கற்றல் கற்பித்தலை கணினி, வெண்பலகைகள், படம் காட்டும் கருவிகள், சிறப்பு மென்பொருட்கள், காணொளி கருத்தரங்குக்கள் போன்றவைகளைக் கொண்டு ஒருங்கிணைக்கும் வாய்ப்புகளை நல்கி தொழில் நுட்ப வகுப்பறைகளை உருவாக்கும் நோக்கத்தோடு துவங்கப்பட்ட ஒரு செயல்திட்டமே சூட்டிகை **மெய்நிகர் கற்றல் வகுப்பறை** ஆகும்.  

மெய்நிகர் கற்றல் வகுப்பறையானது (Smart Virtual Classroom) தொழில்நுட்ப கருவிகளைக் கொண்டு நிறுவப்பட்ட படபிடிப்புக் கூடத்திலிருந்து (studio) ஒளிபரப்பப்படும் கல்வி நிகழ்ச்சிகளானது அந்த படப்பிடிப்புக் கூடத்தோடு இணையதளம் மூலம் இணைக்கப்பட்ட பள்ளிகளில் நேரடியாக ஒளிபரப்பபடுகிறது. ஆசிரியர்களும் மாணவர்களும் நிகழ்ச்சியில் காணொளிக் கலந்துரையாடலில் உள் நுழைந்து (logged) ஊடாடும் வெண்பலகை(Interactive White Board), பட வீழ்த்தி , கணினி ஆகியவைகள் உதவியோடு மெய்நிகர் வகுப்பறைச் சூழலில் கற்றுக்கொள்கிறார்கள்.  

## மெய்நிகர் கற்றல் வகுப்பறையின் நன்மைகள்

மாணவர்களுக்கு தரமான கல்வி கிடைக்கிறது.  

மின் வழிக்கற்றல் (e learning) மூலமாக கல்வி சம்மந்தமான காணொளிகளை பார்ப்பது,  

மைய சேவையகத்தில் சேமித்து வைத்திருக்கும் காணொளிகளை தரவிறக்கிப் பார்ப்பது (Download),  

காணொளிக் கலந்துரையாடலில் கலந்துகொண்டு பிற பள்ளி மாணவர்களுடன் கலந்துரையாடுவது,  

பதிவு செய்து வைக்கப் பட்டிருக்கும் காணொளிகளையும் (Recorded videos) ,  

ஒலிப்பதிவுகளையும் (audios) பயன்படுத்துவது  

மெய்நிகர் வகுப்பறை மூலம் நேரலை வகுப்பு ஒரே நேரத்தில் பல பள்ளிகளில் நடைபெறுவதால் ஆசிரியர் பற்றாக்குறையினையும் சரிசெய்யலாம்.
# சென்னை வான்காணகம்



**சென்னை வானியல் ஆய்வகம்** (*Madras Observatory*) 1786 ஆம் ஆண்டு வில்லியம் பெட்ரி என்பவரால் தொடங்கப்பட்ட ஒரு தனியார் வானியல் ஆய்வகம் ஆகும். மெட்ராசு வானியல் ஆய்வகம் என்ற பெயரில் இது தொடங்கப்பட்டது.  
சென்னை  பிரித்தானியக் கிழக்கிந்திய நிறுவனம் 1792 ஆம் ஆண்டு முதல் இந்த ஆய்வகத்தை நிருவகிக்கத் தொடங்கியது. வரைபடத்திற்காக அட்சரேகைகளைப் பதிவுசெய்யவும், நேரத் தரங்களைப் பராமரித்து வழிகாட்டுதலும் இந்த ஆய்வகத்தை நிறுவுவதற்கான முக்கிய நோக்கம் ஆகும். பிற்காலத்தில் இந்த ஆய்வகம் நட்சத்திரங்கள் மற்றும் புவி காந்தவியல் பற்றிய அவதானிப்புகளையும் செய்தது. சுமார் 1792 முதல் 1931 வரை இயங்கியபோது நட்சத்திரங்களின் விரிவான பட்டியலை தயாரிப்பது ஆய்வகத்தின் பிரதானமான பணியாக இருந்தது.  

## வரலாறு
சென்னையிலுள்ள எழும்பூர் என்ற இடத்தில் ஒரு சிறிய தனியார் ஆய்வகத்தை வைத்திருந்த தொழில்முறை சாராத வானியலாளர் வில்லியம் பெட்ரியின் முயற்சியால் இந்த ஆய்வுக்கூடம் நிறுவப்பட்டது. பெட்ரியின் அசல் ஆய்வகம் 1786 ஆம் ஆண்டு இரும்பு மற்றும் மரங்கள் கொண்டு கட்டப்பட்டு நிறுவப்பட்டது. 1789 ஆம் ஆண்டில் பெட்ரி இங்கிலாந்துக்கு ஓய்வு பெற்றி இங்கிலாந்துக்கு திரும்புவதற்கு முன்பு மெட்ராசு அரசாங்கத்திற்கு தனது கருவிகளை பரிசளித்தார். இந்தியாவில் வானியல், புவியியல் மற்றும் கடற்பயணம் பற்றிய அறிவை மேம்படுத்தும் நோக்கத்திற்காக அதிகாரப்பூர்வ ஆய்வகத்தை நிறுவ வேண்டும் என்ற பெட்ரியின் வேண்டுகோளை சர் சார்லசு ஓக்லெ ஏற்றுக்கொண்டார்.. நுங்கம்பாக்கத்தில் கூவம் ஆற்றின் கரையில் மைக்கேல் டாப்பிங் என்பவர் ஆய்வகக் கட்டிடத்தை வடிவமைத்தார். இந்த கட்டிடம் 40 அடி நீளமும் 20 அடி அகலமும் கொண்ட ஓர் அறையாக இருந்தது. அறையின் உயரம் 15 அடி உச்சவரம்பைக் கொண்டிருந்தது.  

ஒரு நூற்றாண்டுக்கு மேலாக இந்தியாவில் ஒரே வானியல் ஆய்வுக்கூடம் மட்டுமே விண்மீன்களைப்.பற்றி ஆய்வுசெய்தது. நார்மன் ராபர்ட் போக்சன், மைக்கேல் டப்பிங்  ஜான் கோல்டிங்காம் ஆகியோர் வானியல் ஆராய்ச்சியாளர்களாக இருந்தார்கள். 1899 ஆம் ஆண்டளவில், வானிலை தொடர்பான தரவுகளைத் திரட்டப் பயன்படுத்தப்பட்டது.  

15 அடி உயரமான கிரானைட் தூண் 10 டன் எடையுள்ளதாக உள்ளது,  இது முதலில் கட்டிய காட்சிக் கருவிகளை  இன்றும் கட்டிக்காத்து வருகிறது.  இங்கு கட்டிடக்க லைஞர், மைக்கேல் டப்பிங் . தூணில் பொறித்த தமிழ்,,  தெலுங்கு கல்வெட்டுகள் உள்ளன.  

1855 ஆம் ஆண்டில், இந்தியாவில் உள்ள அன்றைய மதராசு மாகாணத்தின் கிழக்கு இந்தியா ஆய்வகத்தின் வில்லியம் ஸ்டீபன் ஜேக்கப், இருமை விண்மீன்  70 ஓபியுச்சியில் வட்டணைப் பிறழ்வுகளைக் கண்டுபிபிடித்தார். இவர் சூரியக்குடும்பத்திற்கு அப்பால் உள்ள ஒரு கோளைக் கண்டுபிடித்ததாகக் கருதினார்.
# கோசை ஆறு


**கோசை ஆறு** (கொசாய் ஆறு) (இந்தி: कोसै नदी) என்பது இந்திய மாநிலமான மேற்கு வங்கத்தில், கராக்பூர் அருகே அமைந்துள்ள ஒரு சிறிய ஆறு ஆகும். இந்த ஆறானது கராக்பூரில் உள்ள இந்திய தொழில்நுட்பக் கழகம் மற்றும் நகரியத்தின் முதன்மை நீர் ஆதாரமாக உள்ளது.
# விராலி



**விராலி** (*Dodonaea viscosa*) என்பது சோடியெபரி குடும்பத்தைச் சேர்ந்த பூக்கும் தாவர வகை ஆகும். இது ஆப்பிரிக்கா, அமெரிக்கா, தென் ஆசியா மற்றும் ஆஸ்திரேலியாவின் வெப்பமண்டல, மிதவெப்ப மண்டலப் பகுதிகளிலுளில் பரவியுள்ளது.  

## விளக்கம்
இது தமிழகமெங்கும் புதர் காடுகளில் வளர்கிறது. இது வறச்சியைத் தாங்கி வளரக்கூடியது. இது காம்புள்ள சாறற்ற மேல் நோக்கிய இலைகளையும் சிறகுள்ள விதைகளையும் கசப்பான பட்டையும் கொண்ட குறுஞ்செடி ஆகும். இது விதை மூலம் இனப்பெருக்கம் செய்கிறது.  
## மருத்துவப்பயன்கள்
விராலியானது எலும்பு வலிமையாக்கல், வீக்கம், கட்டிகளைக் கரைத்தல் ஆகிய பயன்களையுடையது.  

விராலி இலையை வதக்கிக் கட்டிகள் மீது கனமாக வைத்துக்கட்டி வரக் கட்டி அமுங்கி விடும் அல்லது  
உடைந்து விரைவில் ஆறும். வீக்கம் கரையும்.  

விராலிப் பட்டையை அரைத்துப் பற்றிட வீக்கங்கள்  
விரைவில் கரையும்.  

விராலி இலையை நல்லெண்ணெயில் போட்டுக் காய்ச்சி வலி உள்ள இடத்தில் தேய்த்து வர வலி குறையும்.